آسترونوم‌لارین گئچن ایل گؤزلمله‌دیگی و "ایندییه قدرکی ان پارلاق سوپرنوا" اولدوغو سانیلان ایشیغا، چوخ بؤیوک بیر قارا دلیگین اوددوغو اولدوز سبب اولدو.
ایسراییل‌دکی ویزمن بیلیم اینستیتوسو و دانمارک‌داکی قاران‌لیق کوزمولوژی مرکزین‌دن بیلیم آدام‌لاری‌نین آپاردیغی آراشدیرمادا، 2015.جی ایلده گؤزلمله‌نن گونش‌دن تریلیون قات پارلاق ایشیغین، بؤیوک بیر قارا دلیگین، اؤزونه یاخین‌لاشان بیر اولدوزو پارچالادیغی سیرادا اورتایا چیخدیغی تثبیت ائدیلدی.
بیلیم آدام‌لاری، بوتون سامان‌یولونو کؤلگه‌ده بوراخان پارلاق ایشیغین منبعی‌نین، انرژی‌سی بیتن بؤیوک بیر اولدوزون شدتله پاتلاماسی، بیر باشقا دئییشله سوپرنوا دئییل سوپر کوتله‌لی بیر قارا دلیک اولدوغونو آچیقلادی.
ویزمن بیلیم اینستیتوسوندان گیورگوس لئلووداس،
"حادثه‌دن سونرا ایشیغین قایناغی حاقیندا 10 آی بویونجا آراشدیرما ائتدیک و بونون، سیرا دیشی شکیلده پارلاق بیر سوپرنووایلا ایضاح ائدیله‌بیلمه‌یه‌جیی نتیجه‌سینه گلدیک" دئدی.
لئلووداس، پارلاق ایشیغا، احتیمالا سرعتله دؤنرکن داها کیچیک کوتله‌یه صاحب بیر اولدوزو پارچالایان سوپر کوتله‌لی قارا دلیگین یول آچدیغی بولقوسونو الده ائتدیک‌لرینی سؤیله‌دی.
